*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2017**

**Chişinău**

**cu privire la modificarea și completarea unor hotărîri ale Guvernului**

**--------------------------------------------------------------------------**

În scopul implementării Legii cu privire la parcurile pentru tehnologia informației nr.77  din  21 aprilie 2016 (Monitorul Oficial al Republicii Moldova, 2016, nr.157-162, art.318) și Legii pentru modificarea și completarea unor acte legislative nr.145 din 14 iulie 2017 (Monitorul Oficial al Republicii Moldova, 2017, nr.277-288),

Guvernul **HOTĂRĂŞTE:**

1. Punctul 6 al Regulamentului cu privire la modul de constituire și administrare a fondurilor asigurării obligatorii de asistență medicală, aprobat prin Hotărîrea Guvernului nr.594 din 14 mai 2002 (Monitorul Oficial al Republici Moldova, 2002, nr.66-68, art.691) cu modificările și completările ulterioare, se completează la final cu textul „transferurile efectuate de Trezoreria de Stat din contul impozitului unic achitat de rezidenții parcurilor pentru tehnologia informației, potrivit ponderii de repartizare stabilite în Legea cu privire la parcurile pentru tehnologia informației nr.77 din 21.04.2016.”.
2. Regulamentul cu privire la modul de stabilire și plată a indemnizațiilor adresate familiilor cu copii, aprobat prin Hotărîrea Guvernului nr.1478 din 15 noiembrie 2002 (Monitorul Oficial al Republicii Moldova, 2002, nr.154-157, art.1612), cu modificările și completările ulterioare, se completează cu punctul 371 cu următorul cuprins:

„371. Pentru perioada de activitate în baza unui contract individual de muncă încheiat cu un rezident al parcului pentru tehnologia informației, venitul lunar asigurat al angajatului va constitui 60% din cuantumul salariului mediu lunar pe economie, prognozat pentru anul respectiv, indiferent de mărimea efectivă a venitului salarial primit pentru munca desfășurată în parc, numărul zilelor lucrate pe parcursul lunii și programul de muncă al acestuia (deplin sau parțial). În sensul aplicării acestei prevederi vor fi considerate lunile în care persoana a lucrat cel puțin o zi pe parcursul unei luni. În cazul în care angajatul a activat pe parcursul lunii atît în cadrul unui parc pentru tehnologia informației, cît și în afara acestuia, venitul lunar asigurat va fi constituit din venitul din care au fost calculate contribuții individuale de asigurări sociale și 60% din cuantumul salariului mediu lunar pe economie, prognozat pentru anul respectiv.”.

1. Anexa nr.1 la Hotărîrea Guvernului nr.108 din 03 februarie 2005 ”Privind aprobarea Regulamentului cu privire la condițiile de stabilire, modul de calcul și de plată a indemnizațiilor pentru incapacitate temporară de muncă” (Monitorul Oficial al Republicii Moldova, 2005, nr.24-25, art.162) cu modificările și completările ulterioare, se modifică și se completează după cum urmează:
2. după punctul 70 se introduce punctul 701 cu următorul cuprins:

„701. Pentru perioada de activitate în baza unui contract individual de muncă încheiat cu un rezident al parcului pentru tehnologia informației, venitul lunar asigurat al angajatului va constitui 60% din cuantumul salariului mediu lunar pe economie, prognozat pentru anul respectiv, indiferent de mărimea efectivă a venitului salarial primit pentru munca desfășurată în parc, numărul zilelor lucrate pe parcursul lunii și programul de muncă al acestuia (deplin sau parțial). În sensul aplicării acestei prevederi vor fi considerate lunile în care persoana a lucrat cel puțin o zi pe parcursul unei luni. În cazul în care angajatul a activat pe parcursul lunii atît în cadrul unui parc pentru tehnologia informației, cît și în afara acestuia, venitul lunar asigurat va fi constituit din venitul din care au fost calculate contribuții individuale de asigurări sociale și 60% din cuantumul salariului mediu lunar pe economie, prognozat pentru anul respectiv.”

1. după punctul 98 se introduce punctul 981 cu următorul cuprins:

„981. Rezidenții parcurilor pentru tehnologia informației au dreptul la restituirea din bugetul de asigurări sociale de stat a sumelor reprezentînd prestațiile de asigurări sociale prevăzute la pct.12 lit.a), с), d) și e) și pct.37 lit.a) din prezentul Regulament, achitate de către aceștia salariaților săi, a căror sursă de finanțare potrivit legislației în vigoare este bugetul de asigurări sociale de stat. Restituirea poate fi solicitată în termen de 3 ani de la achitarea acestor indemnizații.

Restituirea se efectuează de la un cont trezorerial deschis special pentru efectuarea restituirii sumelor ce constituie sumele indemnizațiilor pentru incapacitate temporară de muncă plătite de către rezidenții parcului pentru tehnologia informației.

Cererea rezidentului parcului pentru tehnologia informației pentru restituire din bugetul de asigurări sociale de stat se înaintează la structura teritorială de asigurări sociale în deservirea căreia se află acesta. Modelul cererii este aprobat prin ordinul Casei Naționale de Asigurări Sociale.

La cerere se anexează următoarele acte:

a) copiile confirmate ale certificatelor de concediu medical;

b) document întocmit de angajator în formă liberă, confirmat prin semnătură de salariat, precum că indemnizația pentru incapacitate temporară de muncă i-a fost achitată;

c) alte documente care au stat la baza stabilirii dreptului de a beneficia de prestații de asigurări sociale, după caz.

Cererile de restituire se examinează și, după caz, decizia de restituire se aprobă de conducerea Casei Naționale în termen 45 de zile lucrătoare din data depunerii cererii.”.

1. Regulamentul privind evidența șicalcularea uzurii mijloacelor fixe în scopuri fiscale, aprobat prin Hotărîrea Guvernuluinr.289 din 14 martie 2007 (Monitorul Oficial al Republicii Moldova, 2007, nr.39-42, art.305) cu modificările și completările ulterioare, se completează cu punctele 31), 51) și 181) după cum urmează:

„31) Agenții economici care pe parcursul anului fiscal obțin titlul de rezident al parcului pentru tehnologia informației nu au dreptul la deducerea în scopuri fiscale a cheltuielilor privind uzura mijloacelor fixe în anul fiscal respectiv.;

51) Pentru agenții economici cărora, în conformitate cu prevederile legislației cu privire la parcurile pentru tehnologia informației, le-a fost retras titlulde rezident al parcului pentru tehnologia informației pentru perioada aplicării regimului de impozitare stabilit în titlul II al Codului fiscal, valoarea de intrare a mijloacelor fixe pe fiecare categorie de proprietate, în scop fiscal, este egală cu valoarea contabilă a acestor active la începutul lunii următoare celei în care a fost retras titlul de rezident al parcului pentru tehnologia informației.;

181) Agenții economici care pe parcursul anului fiscal obțin titlul de rezident al parcului pentru tehnologia informației nu au dreptul la deducerea în scopuri fiscale a cheltuielilor privind reparația mijloacelor fixe în anul fiscal respectiv.”.

1. Regulamentul cu privire la reținerea impozitului pe venit din salariu și din alte plăți efectuate de către patron în folosul angajatului, precum și din plățile achitate în folosul persoanelor fizice care nu practică activitate de întreprinzător pentru serviciile prestate și/sau efectuarea de lucrări, aprobat prin Hotărîrea Guvernului nr.697 din 22 august 2014 (Monitorul Oficial al Republicii Moldova, 2014, nr.256-260, art.745), se completează după cum urmează:
2. punctul 1 se completează în final cu următoarea propoziție:

„Excepție de la normele prezentului Regulament de calculare și reținere a impozitului pe venit din salariu sunt prevederile pct.361, care sunt stabilite pentru veniturile salariale obținute de angajați de la rezidenții parcurilor pentru tehnologia informației, ale căror regim de impozitare este reglementat de cap.1 titlul X al Codului fiscal (regimul special).”;

1. după punctul 16 se completează cu punctul 161 cu următorul cuprins:

„161. Angajații, care pe parcursul perioadei fiscale, au obținut venituri impozitate conform cap.1 titlul X din Codul fiscal sînt private de dreptul de a folosi scutirile conform art.33, 34 şi 35 din Codul fiscal. Scutirile neutilizate în acest caz nu pot fi transmise către soţie (soţ).”.

1. după punctul 18 se completează cu punctul 181 cu următorul cuprins:

„181. Scutirile, de care a beneficiat angajatul rezidentului parcului pentru tehnologia informației în perioada de aplicare a regimului standard, se anulează începînd cu luna următoare celei în care angajatorul a obținut titlul de rezident al parcului pentru tehnologia informației.

1. după punctul 36 se introduce un nou punct 361 cu următorul cuprins:

„361. Impozitul pe venit aferent venitului salarial al angajaților rezidentului parcului pentru tehnologia informației este inclus în impozitul unic datorat de rezidentul parcului și, respectiv, nu generează obligații adiționale de calculare, reținere, achitare și raportare pentru rezidentul parcului.

Veniturile salariale calculate angajaților în perioada de aplicare a regimului standard, dar achitate acestora în perioada de aplicare a regimului special, vor fi impozitate la data plății acestora potrivit prevederilor regimului standard.

Veniturile salariale calculate angajaților în perioada de aplicare a regimului reglementat de cap.1 titlul X al Codului fiscal, dar achitate acestora în perioada de aplicare a regimului standard, nu vor fi supuse impozitării la data plății acestora întrucît impozitul pe venit aferent este inclus în impozitul unic.”.

**Prim-ministru Pavel FILIP**

Contrasemnează:

Ministrul finanţelor Octavian ARMAȘU

Ministrul justiției Vladimir CEBOTARI